Onsdag eftermiddag begyndte en gruppe rockere at angribe Mallorca Bar på John F. Kennedys Plads. Ifølge Nordjyllands Politi kom to grupperinger i slagsmål omkring kl. 16, hvor der blev kastet flere brosten gennem vinduerne. En tjener skulle være ramt i ansigtet af en brosten, og den ene gruppe på 8-10 personer skulle herefter have taget flugten af Boulevarden. En person er bragt til Aalborg Universitetshospital med skader i ansigtet, og fire personer med tilknytning til den tilskadekomne er anholdt. Herudover blev en person med en økse anholdt i Aalborg Centrum kort efter episoden. Det skriver Nordjyllands Politi på deres hjemmeside. TV2/NORD følger sagen.

Opsummering:
Tumult I midtbyen, hvor rockere smadrer ruder på bar.